Discussió:Francesc Trillas i Jané

message: Crec que molts dels "cal citació" o dels esborraments que s'estan fent s'haurien d'argumentar aquí a la discussió. En alguns casos es posen al resum, però de manera incompleta que no queda del tot clara. Crec que amb la discussió que ha generat a la pàgina d'esborraments caldria portar algunes discussions a la pròpia pàgina de l'article i argumentar el perquè d'algunes coses que es demanen.
Per posar un exemple no entenc la petició de cita sobre "generació soto" si hi ha una referència a un post d'un blog que acunya o consolida el terme (seria quelcom similar, en un altre camp, al post de O'Railly que va posar damunt la taula el concepte "web 2.0"). Tampoc entenc l'esborrament de la part "biografia" que va mutilar part de l'article com a entrada enciclopèdica biogràfica, aquesta part donava informació del lloc de naixement i estudis, res controvertit, dubtós ni discutit; que no hi havia una font d'acord, però entenc que això és quelcom que cal indicar i entre tots podem anar completant, si la part desapareix ningú ho sap i no pot millorar-ho.
Bé, en tot cas, que hi ha una pàgina de discussió i hi és per utilitzar-la, no? Especialment si, com s'ha vist, hi ha coses que cal explicar, perquè sigui possible la col·laboració. -- Dvdgmz fent observació participant (Escriu-me) 11:18, 9 oct 2013 (CEST)
replies: text: Per al·lusions, en referència a la "generació soto", per començar la font no és fiable, doncs és un bloc i escrit en primera persona, però en cas que la donéssim per fiable, tampoc serveix per justificar el contingut, que per cert no té res a veure amb l'objecte de l'article (parla d'aquesta "Generació Soto" i de la JSC els 80 i no de Francesc Trillas), i caldria retirar-lo o passar-lo a JSC. En la pàgina de discussió de l'esborrat ja he demanat que es retiri la palla (com, entre altres, aquesta part) --Panotxa (disc.) 19:33, 9 oct 2013 (CEST)
replies: text: :Que sigui un bloc i en primera persona no el fa font poc fiable. Hi ha blocs que són millor fonts d'informació que determinada premsa. En aquest cas és una font primària d'un protagonista/testimoni directe, però no veig que no pugui ser una font útil. El post "defineix" la Generació Soto i després menciona els qui en formaven part, inclós Trillas. Per tant és una font que permet verificar que el terme és utilitzat en l'entorn de la organització de la que es parla (JSC) i que el biografiat en formava part. -- Dvdgmz fent observació participant (Escriu-me) 23:56, 9 oct 2013 (CEST)
replies: text: ::Entenc que la font no és fiable perquè :

text: ::* (de Viquipèdia:Fonts fiables) Els articles s'haurien de basar en fonts fiables, de tercers i publicades, amb una reputació de revisar la informació i la precisió. Això significa que només publiquem les opinions d'autors fiables

text: ::* (de Viquipèdia:Verificabilitat) Qualsevol pot crear una web o pagar per tenir un llibre publicat, i proclamar-se com un expert en un camp determinat. Per aquesta raó, els llibres autopublicats, les webs personals, i els blocs no són fonts acceptables.

text: :: Es necessita una altra font per verificar el contingut --Panotxa (disc.) 06:44, 10 oct 2013 (CEST)
thread_title:  Argumentar